Абри данцәажәа ашьҭахь, маҷк дырҩегьых иааҭынчрахеит, нас аслан ҿаша еиԥш ихы-иҿы гәылҭәаа ԥшӡа ҟәашәӡа, ибла гәыҭбаа дуқәа ҭышеишеиуа, ижәҩахырқәа ҟьаҟьаӡа, зычаԥашьак ыршанхагаха, уажәраанӡа ҿымҭ-ԥсымшьҭ еиқәыӡырҩуа ирылатәаз Таԥшь-иԥа Беслан, ишиҟазшьаз еиԥш, ҭынч-ҭынч, ибжьы акадифа еиԥш итатаӡа, игәыкны, аха агәамч ду аҵубаауа, ус иажәа ашьапы кны дцәажәо иҿынеихеит